Exqrch/javanese-Komodo-pixelgpt huggingface dataset:
Kebuk Kebuk iku jeroan ing tatanan ambegan ("respiration") kang uga nduweni kagunaan kanggo ngiderke getih ing kewan jejangkrongan ("vertebrata")
Gunané "yaiku" ngijolaké dat kecut (oxygen) saka udara karo karbon dioksida saka getih
Kebuké kewan nyusoni bentuké kaya gabus lan katutup déning epitelium, saéngga lumah totalé adoh luwih gedhé tinimbang lumah njaba kebuk iku dhéwé
Kebuk manungsa iku conto tipikal kebuk jinis iki
Ambegan mligi diobahké déning otot diafragma ing ngisor
Yèn otot iki ngerut, ruwang kang nampung paru-paru bakal saya amba, lan semono uga sawaliké
Balung rusuk uga bisa nambah amba lan ngerut sithik
Akibaté, udara kaserot lumebu lan kesurung metu paru-paru liwat trakea lan tube bronkial utawa bronchi, kang cawang-cawang lan pucuké wujud alveoli, yaiku kanthong-kanthong cilik kang dikupengi kapilèr kang isiné getih
Ing kéné oksigèn saka udara ndhifusi ing getih, lan banjur digawa déning hemoglobin
Getih angka deoksigenisasi saka jantung tekan paru-paru liwat arteri paru-paru lan, sawisé dioksigenisasi, ngedhar manèh liwat vena paru-paru.
Serangan téroris Jaipur 13 Mei 2008 Serangan téroris Jaipur 13 Mèi 2008 iku sawijining séri bom sing wis dikoordinir dijeblugaké ing Jaipur, kutha krajan praja Rajasthan, India ing dina Slasa, 13 Mèi
Sakurang-kurangé 80 jiwa téwas lan punjul 200 jiwa tatu-tatu
Bom-bom iki padha njeblug ing sajeroning wektu 20 menit lan ngrusak bazar tengah kutha sing kebak wong, wiwitané jam 7:20 p.m
Bom sing kaping wolu sing ora njeblug, tinemu
Sepuluh saka wong sing téwas iku bocah cilik
Sawisé pangeboman iki, ana "jam malam" sing dianakaké ing dina awan
Dina Rebo iki ana wong loro sing wis dicekel
Miturut Vasundhara Raje, Mantri Utama Rajasthan, sing nglakoni pangeboman iki kelompok internasional
Mbok-manawa sing dikarepaké kelompok saka Pakistan
Présidhèn Pakistan Pervez Musharraf lan Mahamantri Yousaf Raza Gillani loro-loroné ngecam insidèn ing Jaipur iki.
Manetho Manetho, uga dikenal minangka Manethon saka Sebennytos, iku sajarawan Mesir lan pamuka agama saka Sebennytos (Mesir Kuna: "Tjebnutjer") sing urip ing mangsa Dinasti Ptolemaic, kurang luwih abad kaping 3 SM
Manetho nyathet "Aegyptiaca" ("Sajarah Mesir")
Asil karyané mranani kanggo para "Egyptologis", lan asring dipigunaaké minangka bukti kronologis papréntahan pirangon.
Wong Bali Wong Bali iku suku bangsa ing Indonésia kang mligi urip ing Pulo Bali lan saindhengé
Wong Bali cacahé kurang luwih ana 3 yuta jiwa
Wong Bali mligi agamané Hindhu.
Ecser Ecser (pronounced ], mèmper pocapan Inggris "acher"), iku sawijining kutha cilik utawa désa ing kacamatan ("county") Pest, Honggari, sacedhaké kutha Budapest
Ecser uga duwé jeneng basa Slowak: Ečer, lan duwé sawatara sing ndunungi minoritas wong Slowak
Désa iki dumunung ing sisih kidul-wétané Budapest, cedhak papan anggegana internasional Ferihegy
Papan padunungan ing sacedhaké antarané Maglód, Vecsés, Gyömrő lan Üllő
Dalan gedhé M0 parané tumuju menyang désa iki
Désa iki dumunung ing jalur sepur nomer 120a (Budapest-Újszász-Szolnok)
Cathetan pisanan sing katulis bab Ecser ya iku tanggal 15 Dhésèmber 1315, sanadyan désa iki wis ana wiwit taun 896, nalika wong Honggari teka ing tlatah iki
Miturut legenda, jeneng désa iki peparing saka Pangéran Ageng Árpád saka Suku Honggari
Nalika mampir ing tlatah iki, sang Pangéran takon jenengé panggonan iki marang sing ndunungi lokal nanging sing ndunungi ora bisa njawab
Banjur Pangéran Árpád celathu: Aranana panggonan iki miturut anané wit "oak" (Basa Honggari "cser")
Sajeroning dominasi kakuwasan Ottoman Turki (1526-1686) désa iki prasasat mati, mligi sawisé takluké Buda, kang ana ing sacedhaké
Padunung sing sepisanan bali menyang désa iki ing taun 1699
Sajeroning Perang kamardikan Rákóczi (1703-1711) ana 11 prajurit saka Ecser (kang mèlu perang)
Ing wiwitan taun 1700 sing duwé tlatah iki ya iku Count Antal Grassalkovich manggon ing Slowak
Siji-sijiné monumèn ing désa iki ya iku gréja katulik saka taun 1740
Ing désa iki uga ana jogèd rakyat kang misuwur ya iku "Wedding at Ecser" ("Ecseri lakodalmas")
Ing lambang désa kagambar gréja, jogèd rakyat lan wit oak, telu bab wigati saka désa iki.
Tikus pithi Tikus pithi iku kalebu jinis tikus sing paling cilik ukurané yèn dibandingaké karo jinis tikus liyané
Nanging sanadyan ukurané cilik, tikus pithi iku kéwan sing lucu lan pinter
Nanging amarga kotor uripé dadi ya tetep mbebayani kanggo kaséhatan manungsa.
Szeged Szeged ( ), (pocapan: Seg-ed), (uga kaloka minangka jeneng alternatif) iku kutha gedhé dhéwé nomer papat ing Honggari, dadi punjer regional tlatah kidul-wétan Honggari lan kutha krajan "county" Csongrád
Jeneng Szeged mbokmanawa asal saka tembung basa Honggari kang tegesé pojok amarga ing tlatah iki Kali Tisza ménggok iliné
Sawetara iku ana kang celathu yèn Szeged iku asal saka tembung "sziget" sing tegesé "pulo"
Kutha iki duwé jeneng warna-warna ing sawatara basa
Ing basa Bulgaria: Сегет; Kroasia: Segedin; ing basa Jerman Szegedin/Segedin; ing basa Latin: Partiscum; ing basa Romania Seghedin; ing basa Serbia Сегедин, Segedin; ing basa Slowak Segedín; lan ing basa Turki Segedin
Szeged dumunung ing cedhak tapel wates Honggari, ing sisih kidulé sungapan Kali Maros, lan pinggiring Kali Tisza
Amarga akèhé sunar srengéngé ing saben dinané, Szeged uga sok ingaran minangka "Kutha sunar surya" (bebarengan karo kutha liya: Debrecen.) Dhémografi
Ing taun 2003, ana 175,301 jiwa manggon ing kutha iki; 93.5% wong Magyar, 0.7% wong Roma, 0.5% wong Jerman (Danube Swabians), 0.2% wong Serbia, 0.2% wong Romania, 0.1% wong Kroat, 0.1% wong Slowak lan 5.9% liyané
Kapadhetan sing ndunungi 582.9/km²
Ana 70,787 unit pomahan kanthi kapadhetan 252.05/km²
Szeged duwé kutha kembar karo:
Nagykanizsa Nagykanizsa (#ALIH, Basa Jerman: "Großkirchen", "Groß-Kanizsa", Basa Turki: Kanije, Basa Serbia: Велика Кањижа, "Velika Kanjiža") iku kutha ukuran sedheng ing county Zala ing sisih kidil-kulon Honggari
Kutha iki uga dikenal ing bas Hungaria minangka Kanizsa
Kutha iki dumunung ora adoh saka Tlaga Balaton, ana ing titik patemon limang rute dalan
Sajeroning maabad-abad kutha iki wis dadi kutha penghubung
Barang-barang saka Slowén dikirim menyang Graz liwat Nagykanizsa, lan kutha iki duwé peran wigati bab perdagangan saka Sefara Adriatik menyang tlatah Alpen, Wina, lan Budapest
Nagykanizsa duwé kutha kembar karo: Pranala njaba
Szentendre Szentendre (Basa Latin Tengahan: "Sankt Andrae"; Basa Serbia: Сентандреја, "Sentandreja"; Basa Jerman: "Sankt Andrä"; Basa Slowak: "Senondrej"; Basa Kroasia: "Sentandrija") iku kutha ing pinggir kali ing "county" Pest, Honggari, cedhak kutha krajan Budapest
Szentendre misuwur bab musiyum (mligi Museum kabuka Ethnografi), galeri, lan seni
Amarga pemandhangané kang éndah lan anané aksès sepur lan kali, kutha iki dadi tujuan turis kang populèr kang lunga menyang Budapest lan ing Szentendre iki akèh tinemu toko lan restoran kanggo para turis
Szentendre dadi papan padunungané para seniman Honggari
Ana akèh musiyum lan galeri kontèmporèr kang nuduhaké trdhisi kang sugih seni visual
Maria Kristin Yulianti Maria Kristin Yulianti ingkang miyos ing Tuban tanggal 2 Juni 1985 punika salah satunggiling pebulu tangkis Indonésia
Piyambakipun remen lan hobi badminton wiwit yuswa 10 taun lan wiwit aktif ing taun 2004.
Jeblugan pipa lenga ing Ijegun, Nigeria 2008 Ing dina Jemuwah, 16 Mèi 2008 ana pipa lenga sing njeblug ing Ijegun, Nigeria
Digagas yèn sawijining rénovasi dalan njalari sawijining pipa lenga bumi bocor lan njeblug ing Ijegun, sawijining kutha cilik sajabaning Lagos, ibukutha Nigéria
Sanajan pamaréntah Nigéria celathu yèn kurban jiwané saiki 10 jiwa, Palang Abang Nigéria nyatakaké yèn kurbané cacahé minimal 100 jiwa
Pipa lenga bumi iki retak nalika sawijining wahana pambangunan kanthi ora sengaja kena iku lan sawisé iku njeblug ngasilaké bola geni, mawa bbm mili ing dalan
Minimal omah 12 dadi kobong, lan para murid lumayu metu saka sawijining sekolah ing cedhak kono sing uga diancam
Miturut para saksi mata, ana uga para murid antarané para kurban jiwa
Para patugas pamadhem kobongan wis matèni geniné lan uga wis ana usaha nglumpukaké wong-wong sing dadi kocar-kacir sawisé kacilakan iki
Kacilakan kaya mangkéné kerep kedadéan ing Nigéria, nanging lumrahé gawéan para durjana sing kepéngin nyolong bbm iki utawa para téroris kamangkan kadadéan dina iki bener-bener kacilakan waé katoné.
Pratélan tembung Jawa saka basa Sangsekerta Tembung-tembung silihan saka basa Sangskreta ing basa Jawa iku cacahé akèh banget
Miturut Zoetmulder ing bausastrané Jawa Kuna - Inggris, kurang luwih mèh 50% saka kabèh èntri ing bauwarnané, asalé saka basa Sangskreta
Tembung-tembung banjur akèh lumebu dari kosakatané basa Kawi
Ing ngisor iki kapacak sawatara tembung-tembung silihan Sangskreta ing basa Jawa miturut cara panulisan Jawa lan cara panulisan Sangskreta mawa aksara Latin.
Maseru Maseru (: /mɑseʀu/) iku kutha krajan nagara Lesotho
Dumunung ing pinggir Kali Mohokare, wewatesan karo Afrika Kidul, kutha iki mung siji-sijiné kutha gedhé ing Lesotho, kanthi populasi watara 227,880 jiwa (2006)
Pratélan kutha kembar, katetepaké kanthi internasional.
Lomé Lomé, iku kutha krajan nagara Togo kanthi kang ndunungi watara 700,000 jiwa (1998)
Dumunung ing Lempongan Guinea, Lomé iku minangka punjer administratif, indhustri lan pelabuhan utama ing Togo.
Tripoli Tripoli (Basa Arab: Ṭarābulus - uga Ṭarā-bu-lus al-Gharb Basa Libia sadina-dina: Ṭrābləs asal saka "kanggo telung kutha" Basa Yunani: Τρίπολη, Basa Turki: Trablus) iku kutha gedhé dhéwé lan kutha krajan Nagara Libia
Tripoli sing ndunungi 1.69 yuta jiwa
Kutha iki dumunung ing sisih lor-kulon ana ing pinggir ara-ara pasir, lan pinggir Sagara Mediterania
Tripoli diadegaké ing abad kaping-7 SM déning wong Phoenicia, sing mènèhi jeneng "Oea"
Tripoli iku kutha sing gedhé dhéwé, kutha pelabuhan utama, lan pusat perdagangan lan indhustri ing Libia
Ing kutha iki uga dumunung Universitas Al-Fateh
Amarga dawané sajarah kutha iki, akèh tinemu situs-situs arkèologi wigati ing Tripoli
Cuaca ing Tripoli lumrahé padha karo cuaca ing tlatah Mediterania, kanthi mangsa panas sing garing lan panas, mangsa adhem kang njekut lan curah udan kang samadya
"Tripoli" uga duwé makna "Sha'biyah" (pamérangan administratif paling dhuwur ing sistem Libia)
Kutha iki diadegaké ing abad kaping-7 SM, déning bangsa Phoenicia, kang mènèhi jeneng "Oea"
Bangsa iki manawa katarik marang tlatah iki amarga anané pelabuhan alam kang apik, diapit déning ujung cilik ing sisih kuloné, Sabanjuré tlatah iki dikuwasani déning panguwasa Cyrenaica (sawijining koloni wong Yunani saka pasisir Afrika Lor, wétané Tripoli, setengah dalan saka Mesir
Győr Győr (: [ˈɟøːr], , kaloka kanthi jeneng alternatif) iku kutha wigati ing sisih lor=kulon Honggari, kutha krajan county Győr-Moson-Sopron county lan dumunung ing dalan utama Éropa Tengah, setengah dalan antara Budapest lan Wina
Kutha iki minangka kutha gedhé dhéwé nomer enenm ing Honggari lan minangka salah siji saka limang punjer regional utama
Ing basa liya: Basa Kroasia: "Jura, Đura, Vjura", Basa Jerman: "Raab", Basa Slowak: "Ráb", Basa Turki: "Yanık kale", Basa Serbia: Ђур, "Đur", utawa Јанок, "Janok", Rusia: Дьёр, "Dyor"
Deleng uga: Jeneng kutha ing Éropa ing manéka basa
Győr duwé kutha kembaran:
Ènzim Ènzim iku siji utawa sapérangan gugus polipeptida (protéin) kang duwé fungsi minangka katalis (senyawa kang nyepetaké prosès réaksi tanpa entèk ngréaksi) ing sawijining réaksi kimia
Carané kerja enzim yaiku nèmpèl ing sanjaban molekul dat-dat kang lagi réaksi lan kanthi mangkono nambah cepeting prosès réaksi
Panyepetan dumadi amargi enzim ngedhunaké ènergi pangaktifan kang banjur nggampangaké dumadiné réaksi
Sabagéyan gedhé enzim kerja kanthi cara khas, kang ateges saben jinis enzim mung bisa kerja ing samacem senyawa utawa réaksi kimia
Iki amarga bédaning struktur kimia saben enzim kang sifaté tetep
Minangka conto, enzim α-amilase mung bisa dipigunaaké ing prosès pangrombakan pathi dadi glukosa
Perkara kang gegandhèngan karo enzim disinaoni ing enzimologi
Ing donya pendhidhikan dhuwur, enzimologi ora disinaoni dhéwé minangka sajurusan dhéwé nanging sagunggungan program studi maringaké mata kuliah iki
Enzimologi mligi disinaoni ing kadhokteran, èlmu pangan, tèknologi pangolahan pangan, lan cawang-cawang èlmu tetanèn
Kerja enzim diprabawai déning sapérangan faktor, mligi yaiku substrat, suhu, kaasaman, kofaktor lan inhibitor
Saben enzim merlokaké suhu lan pH (tingkat kaasaman) optimum kang béda-béda amarga enzim iku protèin, kang bisa ngalami owah-owahan wangun yèn suhu lan kaasamané owah
Ing sanjabaning suhu utawa pH kang selaras, enzim ora bisa kerja kanthi optimal utawa strukturé bakal ngalami karusakan
Iki bakal njalari enzim kèlangan fungsiné babar pisan
Kerja enzim uga diprabawai déning kofaktor lan inhibitor
Saiki, enzim iku senyawa kang umum dipigunaaké ing prosès prodhuksi
Enzim kang dipigunaaké lumrahé asalé saka enzim kang diisolasi saka bakteri
Panggunaan enzim ing prosès prodhuksi bisa ngundhakaké èfisiènsi kang bakal ngundhakaké cacahing prodhuksi.
Kecskemét Kecskemét (: [kɛtʃkɛme:t]), (pocapan kira-kira, Kech-kem-it), iku kutha ing tlatah tengah nagara Honggari
Kutha iki minangka kutha gedhé dhéwé nomer wolu ing Honggari, lan minangka papan papréntahan "county" Bács-Kiskun
Kecskemét dumunung ing tengah antara Budapest lan Szeged, 86 kilomèter saka kaloro kutha mau, amèh padha adohé saka loro kali gedhé ya iku Kali Danube lan Kali Tisza
Kecskemét duwé 107,267 sing ndunungi (2001)
Populasiné homogin kanthi mayoritas sing ndunungi wong Honggari
Ana sawatara sing ndunungi minoritas wong Roma kang manggon ing kutha iki; sing ndunungi iku mangun papréntahan minoritas kang independhen ing taun 1994
(95% Honggari; 0.8% Roma; 0.4% German; 0.2% Slovakian; 4.8% liya.) Pamérangan
Kecskemét kapérang dadi 21+1 tlatah.
Kistelek Kistelek iku sawijining kutha ing "county" Csongrád, ing dhataran kidul Honggari
Kutha iki jembaré lan duwé padunung cacahé 7573 jiwa (2001).
Padunung Pandunung siji nagara utawa laladan bisa dipérang dadi rong pangertèn: Sajeroning parisabawidya, kang ndunungi ya iku klumpukaning manungsa kang ngenggoni wewengkon pratalawimba lan ruwang tartamtu
Prakara-prakara ngenani wong kang ndunungi disinaoni ing kawruh Dhémografi
Manéka warna aspèk tindak tanduk manungsa disinaoni ing parisabawidya, artatatawidya, lan parisabawidya
Dhémografi akèh dianggo ing babagan pemasaran, kang gegandhèngan raket karo unit-unit artatata (Ind: ekonomi), kaya déné pengècèr nganti juru lêngganan potensiyal
Kapadhetan kang ndunungi diitung kanthi mara cacahing kang ndunungi karo jembar wewengkon kang dipanggoni (Dunung dipara jembar wewengkon)
Sawetara juru awat (Ind: pengamat) babrayan pracaya yèn citakara (Ind: konsep) kapasitas amot uga lumaku sajeroning nyinaoni bab wong kang ndunungi bumi, ya iku wong kang ndunungi kang ora kakontrol bisa njalari bencana Malthus
Sawetara juwu awat liyane ra pracaya marang panemu iki
Grapik ing ngisor nuduhaké mundhaké logistik kang ndunungi
Nagara-nagara cilik lumrahé duwé kapadhetan wong kang ndunungi kanthi paling dhuwur, ing antarané: Monako, Singapura, Vatikan, lan Malta
Nagara gedhé kang duwé kapadhetan kang dhuwur antarané Jepang lan Bangladesh
Adhedhasar prakira kang ditrebitkan déning Biro Cacahjiwa Amérika Sarékat, kang ndunungi donya ngancik angka 6,5 milyar jiwa ing tanggal 26 Pebruari 2006 jam 07.16 WIB
Saka watara 6,5 milyar kang ndunungi donya, 4 milyar ing antarané manggon ing Asia
Pitu saka sepuluh nagara kang ndunungi paling akèh ing donya dumunung ana ing Asia (sanadyan Rusiyah dumunung ing Éropa)
Ing ngisor iki urut titining (Ind: peringkat) nagara-nagara ing donya dhedhasar cacahing kang ndunungi (2005):
DNA Asem déoksiribonukleat, luwih ditepungi minangka DNA (basa Inggris: "deoxyribonucleic acid"), iku sajinis asem nukleat kang kagolong biomolekul utama panyusun bobot garing saben organisme
Ing sel, DNA lumrahé ana ing inti sel
Peran DNA ing njeron siji sel iku minangka materi genetik; tegesé, DNA nyimpen cithak biru kanggo kabèh aktivitas sel
Iki lumaku umum kanggo saben organisme
Kejaba ing antarané kang nyolok ya iku sapérangan jinis virus (lan virus ora kalebu organisme) kaya ta HIV (Human Immunodeficiency Virus)
DNA wujud polimèr kang kapérang saka telung komponèn utama, ya iku gugus fosfat, gula deoksiribosa, lan basa nitrogen
Sawijining unit monomer DNA kang kapérang saka telung komponèn mau dijenengi nukleotida, saéngga DNA kagolong minangka "polinukleotida"
Ranté DNA ambané 22–24 Å, sauntara dawané saunit nukleotida 3,3 Å
Sanajan unit monomèr iki cilik banget, DNA bisa duwé jutaan nukleotida kang karoncé kaya ranté
Contoné, kromosom gedhé dhéwé ing manungsa kapérang saka 220 yuta nukleotida
Wrangka utama roncèn DNA kapérang saka gugus fosfat lan gula kang selang-seling
Gula ing DNA iku gula pentosa (nduwé karbon lima), ya iku 2-deoksiribosa
Rong gugus gula kagandhèng karo fosfat liwat talènan fosfodiester antarané atom karbon angka telu ing cincin siji gula lan atom karbon angka lima ing gula liyané
Salah siji béda utama DNA lan RNA iku gula panyusuné; gula RNA iku ribosa
DNA kapérang saka rong lèr lawé kang silih mluntu mbentuk struktur heliks dhobel
Ing struktur heliks dhobel, orièntasi ranté nukleotida ing lawé sijiné walikan karo orièntasi nukleotida lawé liyané
Saben lawé kapérang saka wrangka utama, minangka struktur utama, lan basa nitrogen, kang silih interaksi karo lawé DNA sijiné ing heliks
Rong lèr lawé ing heliks dhobel DNA disawijikaké déning talènan hidrogen antarané basa-basa kang ana ing rong lawé mau
Papat basa kang tinemu ing DNA ya iku adenin (dilambangaké A), sitosin (C, saka "cytosine"), guanin (G), lan timin (T)
Adenin tetalènan hidrogen karo timin, éwadéné guanin tetalènan karo sitosin
Réplikasi wujud prosès nikelaké DNA
Prosès réplikasi iki diperlokaké nalika sel arep sigar dhiri
Ing saben sel, kejaba sel gamèt, panyigaran dhiri kudu dikanthèni réplikasi DNA supaya kabèh sel turunan nduwé informasi genetik kang padha
Dhasaré, prosès réplikasi manfaataké kasunyatan yèn DNA kapérang saka rong ranté lan ranté sijiné wujud "konjugat" saja ranté pasangané
Kanthi tembung liya, kanthi mangertèni susunan siji ranté, mila susunan ranté pasangan bisa kanthi gampang diwangun
Ana sapérangan téyori kang nyoba njelasaké kepriyé prosès réplikasi DNA iki dumadi.
Salah situ téyori kang paling populèr nelakaké yèn ing saben DNA anyar kang diantuki ing akir prosès réplikasi; saranté tunggal wujud ranté DNA saka ranté DNA sadurungé, éwadéné ranté pasangané wujud ranté kang gèk disintesis
Ranté tunggal kang diantuk saka DNA sadurungé mau tumindak minangka "cithakan" kanggo nggawé ranté pasangané
Prosès réplikasi merlokaké protéin utawa enzim pambiyantu; salah siji kang paling wigati dikenal kanthi jeneng DNA polimerase, kang wujud enzim pambiyantu pambentukan ranté DNA anyar kang wujud siji polimèr
Prosès réplikasi diwiwiti kanthi pambukakan roncèn dhobel DNA ing titik-titik tinentu ing sadawané ranté DNA
Prosès pambukakan ranté DNA iki dibiyantu déning sapérangan jinis protéin kang bisa ngenali titik-titik mau, lan uga protéin kang bisa mbukak pluntunan ranté DNA
Sawisé cukup ruang dumadi amarga pambukakan roncèn dhobel iki, DNA polimerase lumebu lan ngiket dhiri ing kaloro ranté DNA kang wis kabukak kanthi lokal mau
Prosès pambukakan ranté dhobel mau dumadi dikanthèni karo gèsèring DNA polimerase ngetutaké arah mbukaké ranté dhobel
Monomèr DNA ditambahaké ing rong sisih ranté kang mbukak saben DNA polimerase nggèsèr
Iki terus lumaku nganti kabèh ranté wus kapisah temenan
Prosès réplikasi DNA iki wujud prosès kang rumit nanging tliti
Prosès sintesis ranté DNA anyar nduwé siji mékanisme kang nyegah dumadiné kaluputan panglebonan monomèr kang bisa duwé akibat fatal
Amarga mékanisme iki kamungelan dumadineé kaluputan sintesis cilik banget
Kabèh fungsi DNA gumantung marang interaksi karo protèin
Interaksi karo protèin iki bisa ora spésifik, utawa protèin bisa kaiket kanthi spésifik dadi larikan DNA ("DNA sequence") dhéwé
Ensim uga bisa kaiket karo DNA, sajeroning bab iki polimèr kang njiplak larikan dnasar DNA sajeroning transkipsi lan réplikasi DNA minangka bab kang wigati
"Artikel utama: Sidikdriji genetika" Panggunaan DNA ing tèknologi
Èlmuwan forensik bisa migunakaké DNA kang ana ing njeron getih, semèn utawa mani, kulit, idu utawa rambut kang kari ing papan kadadèan kajahatan kanggo ngidhèntifikasi kacocogan marang wong kang disujanani, siji prosès kang karan fingerprinting genetika utawa pamrofilan DNA ("DNA profiling")
Ing pamrofilan DNA dawa rélatif saka pérangan DNA kang dibalèni kaya short tandem repeats lan minisatelit, dibandhingaké
Pamrofilan DNA dikembangaké ing taun 1984 déning genetikawan Inggris Alec Jeffreys saka Universitas Leicester, lan sepisanan dipigunaaké kanggo ndakwa Colin Pitchfork ing taun 1988 ing kasus pepati Enderby ing Leicestershire, Inggris
Akèh yurisdiksi mbutuhaké kadakwa saka kajahatan tinentu kanggo nyedhiyakaké siji conto DNA kanggo dilebokaké ing "database" komputer
Iki wis mbiyantu invèstigator ngrampungaké kasus suwé ing ngendi kang nglakoni tindak kadurjanan ora diweruhi lan mung conto DNA kang tinemu ing papan kadadèan (mligi ing kasus ruda peksa antarané wong kang ora dikenal)
Metodhe iki dadi salah siji tèknik paling dipercaya kanggo ngidhèntifikasi siji pelaku kadurjanan, nanging ora mesthi sampurna, upamané yèn ora ana DNA kang bisa tinemu, utawa yèn papan kadadéan kena kontaminasi DNA saka akèh wong
DNA nyekel peran wigati ing èlmu komputer, minangka masalah risèt lan minangka siji cara komputasi
Risèt ing algoritma panggolèkan string, kang nemu kadadèan saka urutan aksara ing njeron urutan aksara kang luwih gedhé, dimotivasi sapérangan déning risèt DNA, ing ngendi algoritma iki dipigunaaké kanggo nggolèki urutan tinentu saka nukleotida ing siji urutan kang gedhé
Ing aplikasi liyané kaya editor text, malah algoritma prasaja kanggo masalah iki racaké nyukupi, nanging urutan DNA njalari algoritma-algoritma iki kanggo nedahaké sipat kasus-nyeraki-paling ala amarga gunggung cilik saka karakter kang béda
Téyori database uga wis kadayan déning risèt DNA, kang nduwé masalah mirunggan kanggo nyèlèhaké lan manipulasi urutan DNA
Database kang mligi kanggo risèt DNA karan database genomik, lan kudu nangani sapérangan tantangan tèknis kang unik kang digandhèngaké karo operasi pambandhingan kira-kira, pambandhingan urutan, nggolèki pola kang dibalèni, lan panggolèkan homologi.
DNA sepisanan kasil dimurnèkaké ing taun 1868 déning èlmuwan Switserlan Friedrich Miescher ing Tubingen, Jerman, kang mènèhi jeneng "nuclein" kanthi dhasar panggonané ing njeron inti sel
Sanajan mangkono, panlitèn marang peranan DNA ing njeron sel anyar diwiwiti ing awal abad 20, bebarengan karo tinemu postulat genetika Mendel
DNA lan protéin dianggep rong molekul kang paling mungelaké minangka panggawa sipat genetis dhedhasar téyori mau
Rong eksperimen ing dekade 40-an mbuktèkaké fungsi DNA minangka matèri genetik
Ing panlitèn déning Avery lan kanca-kancané, ekstrak saka sel bakteri kang siji cabar n-transform sel bakteri liyané kejaba yèn DNA ing ekstrak dijarké wutuh
Eksperimen Hershey lan Chase mbuktèkaké prakara kang padha karo migunakaké panggolèk tilas radhioaktif ("radioactive tracers")
Misteri kang durung kapecahaké wektu iku ya iku: kepriyé struktur DNA supaya bisa ngayahi tugas minangka materi genetik? Pitakonan iki diwangsuli déning Francis Crick lan kancané James Watson dhedhasar asil difraksi sinar-x DNA déning Maurice Wilkins lan Rosalind Franklin
Crick, Watson, lan Wilkins olèh ganjaran Nobel Kadhokteran ing taun 1962 saka panemon iki
Franklin, amarga wis séda ing wektu iku, ora bisa diparingi ganjaran iki.
Nouakchott Nouakchott (; ]; Arab: ‎‎ "Nuwākshūṭ", asliné turunan saka basa Nawākšūṭ, "papané angin") yaiku kutha krajan uga kutha gedhé dhéwé ing Mauritania
Kutha iki uga kutha kang gedhé ing Sahara
Kutha iki duwé jembar ±1.000 km² lan kang ndunungi cacahé watara 881.000 jiwa (1999).
Region ing Mauritania Sacara administratif, Mauritania dipérang dadi 12 regio ("régions") lan siji distrik kutha krajan ("capital district") kang sabanjuré saben region mau dipérang manèh dadi 44 departemen ("départements")
Ing ngisor iki pratélan region (sajeroning tandha kurung kutha krajan regio):
Kuping Kuping (basa krama: talingan) iku siji organ kang bisa ndhetèksi utawa ngenal swara